**STIGMA RY 2/2022**

Stigma ry:n hallituksen kokous

**Aika:** Tiistai 22. helmikuuta 2022 klo 18.00

**Paikka:** Uusi ylioppilastalo kokoushuone Beauvoir ja Teams

**Läsnä:**

Nora Pihlajaniemi (Puheenjohtaja)

Elena Tulyakova (Varapuheenjohtaja ja työelämävastaava)

Emilia Muuri (Taloudenhoitaja ja sihteeri)

Lia Pursiainen (Urheilu-, alumni- ja opintovastaava)

Semra Shakir (Yhdenvertaisuus-, työelämä- ja opintovastaava)

Inkeri Saarenaho (Viestintävastaava)

Sanni Satosuo (Viestintä- ja ympäristövastaava)

Susanna Ahokas (Tapahtumavastaava)

1. Kokouksen avaus

Avataan kokous ajassa 18.03.

2. Todetaan kokous lailliseksi ja päätösvaltaiseksi

Todetaan kokous lailliseksi ja päätösvaltaiseksi.

3. Esityslistan hyväksyminen

Hyväksytään esityslista kokouksen työjärjestykseksi.

4. Edellisen kokouksen pöytäkirjan hyväksyminen

Hyväksytään edellisen kokouksen pöytäkirja, ja jaetaan sähköpostilistalle.

5. Talousasiat

5.1. Yleinen taloustilanne

Yleisesti taloudellinen tilanne hyvä, rahaa mennyt vain patentti- ja rekisterihallitukselle tehtyyn muutokseen hallituksen vaihtuessa sekä pankin palvelumaksuihin.

5.2. Suursitsiliput ja tarjoilut

Ilmoitettu toivomus varata Stigmalle 28 lippua, mutta vielä ei tiedetä, kuinka monta tullaan saamaan. Liput kustantavat Stigmalle 7,50e/kappale ja lisäksi haalarimerkki 3e, jolloin kustannus on yhteensä 10 euroa per kappale. Todennäköisesti myytäisiin jäsenistölle ainakin tähän hintaan, ja ehkä tähän vielä ruokakustannukset mukaan lukien.

Käydään keskustelua ruuasta; mitä tarjoilua, ja miten ylipäätään järjestetään. Käydään asiasta alustavia keskusteluja, mutta jätetään asian käsittely siihen asti, kunnes saadaan tietää, saadaanko ylipäätään lippuja tai kuinka paljon niitä saadaan.

5.3. YKA:n (Yhteiskunta-alan korkeakoulutetut ry) tuki

YKA:lta tukea haettu ja se on myönnetty sekä heiltä laskutettu. Haettiin aiempaa enemmän tukea sillä perusteella, että elvytämme tänä vuonna Stigman synttärisitsiperinnettä, ja tähän tarvitaan varoja. Luvattu vastineeksi mainostaa YKA:a sitseillä, sekä tavalliseen tapaan järjestetään heidän kanssaan yhteistapahtuma.

6. Yhdenvertaisuus

Ei varsinaista kokoukseen tuotavaa.

Käydään nopeasti läpi tulevan tapahtuman suhteen häirintäyhdyshenkilöön liittyviä asioita.

7. Ympäristö

7.1. Ympäristösuunnitelman hyväksyminen

Vastaava esittelee edellisvuoden vastaavan laatiman ympäristösuunnitelman pääpiirteittäin. Suunnitelmassa ei suuria muutoksia Stigman aiempaan toimintaan, siellä kyseiset nyt suunnitelmaan kirjatut käytännöt ovat olleet vakiintuneita Stigmassa jo ennen virallisen suunnitelmantekoa (esimerkiksi kasvis- ja vegaaniruuan tarjoaminen, joukkoliikenteen suosiminen, kertakäyttöisten tarvikkeiden välttäminen jne.).

Suunnitelma hyväksytään.

8. Urheilu

Ei varsinaista kokoukseen tuotavaa.

Esiin kuitenkin tulee, että Konstruktio perustanut ryhmän (Konstruktion liikunta- ja hyvinvointiryhmä), jossa voi etsiä opintokavereita yhteisiin liikuntaharrastuksiin. Vastaava ehdottaa, että voitaisiin mainostaa kyseistä ryhmää myös stigmalaisille, ja näin sovitaan tehtävän.

9. Tiedotus

9.1. Virkailijahaku

Halutaan yhteistuumin hakea virkailijoita. Hakuajaksi päätetään kaksi viikkoa, ja Nora tekee lomakkeen ja virkailijahaussa hyödynnetään osittain vanhoja materiaaleja, joita on jo somessa. Haku käynnistetään pian.

9.2. LinkedIn -sivu

Kyseinen sivu on nyt Stigmalle luotu ja pohditaan, miten sitä voitaisiin hyödyntää. Päätetään ainakin mainostaa tapahtumia kyseisen sivun kautta.

9.3. Nettisivu

Pohditaan, millaisia muutoksia voitaisiin tehdä nettisivuille. Puhutaan bannerin vaihdosta ja siitä, mitä muuta tulisi tehdä. Todetaan, että ainakin uusi kuva banneriin olisi hyvä sekä blogin voisi poistaa, sillä sitä ei ole vuosiin päivitetty. Asian pohdintaa jatketaan.

10. Työelämä

10.1 YKA:n tapahtuma.

Käsitellään tapahtumat-kohdassa 12.2.

10.2. Ekskut

Puhutaan ekskuista, joita on ollut tarkoitus järjestää tänä vuonna kaksi. Aiotaan järjestään toinen jo nyt keväällä. Mahdolliseen ekskukohteeseen on jo kontakti. Asiaa lähdetään viemään eteenpäin.

11. Opintoasiat

11.1. Kokouksiin osallistuminen

Vastaavat olleet mukana pääaineen aamukahveilla henkilökunnan kanssa.

Lisäksi tämän viikon torstaina koko valtsikatoimijoiden opintotoimijoiden kokous. Opintovastaava menossa sinne.

11.2. Opiskelijoiden ja henkilökunnan yhteinen tapaaminen

Pohditaan tapahtumaa, jossa opiskelijat pääsisivät tapaamaan henkilökuntaa ja voitaisiin paremmin ryhmäyttää yhteiskuntapolitiikan pääaineopiskelijoita. Mahdollisesti jonkinlainen samanlainen tapahtuma, kuin ollut myös aiempina vuosina.

Aletaan viemään ehdotusta eteenpäin ja kysytään henkilökunnalta, milloin ja miten olisi mahdollista järjestää. Hallituksella halu erityisesti edistää päiväaikaan olevaa lähitapahtumaa, johon saataisiin myös erityisesti uusia yhteiskuntapolitiikan pääaineopiskelijoita mukaan.

11.3. Kannanotto opintosuuntien vapaan täsmentymisen puolesta

Stigma osallistunut kannanottoon.

11.4. Opiskelijapalautteen kerääminen opintosuunnitelmaa varten

Stigmalta ei ole vielä opetushenkilökunta pyytänyt palautetta, kuten monissa muissa pääaineissa. Lisäksi palautetta opinnoista viime aikoina on kerätty monelta eri suunnalta, muun muassa uudessa Norppa-järjestelmässä sekä opintosuunnan johtoryhmän taholta.

Päätetään, että mikäli muut lähijärjestöt aikovat kerätä palautetta yhteisellä lomakkeella, niin Stigmakin osallistuu. Seuraamme tilannetta.

12. Tapahtumat

12.1. Vuosikokous 21.2.2022 klo. 16-17

Edellinen hallitus vapautettu vastuusta ja tämän vuoden toimintasuunnitelma sekä taloussuunnitelma hyväksytty.

12.2. YKA + alumnit-tapahtuma 3.2022 klo 17

Tulossa ja järjestelyt kunnossa. Pohditaan tapahtuman lopullista nimeä ja mainosmateriaalientekoa. Käydään läpi myös käytännön asioita, esimerkiksi kuka juontaa tapahtuman jne.

Tapahtuman pitäisi tulla ulos mahdollisimman pian.

12.3. Sosiaalitieteiden järjestöjen yhteistyötapahtuma

On oltu yhteydessä muihin lähiainejärjestötoimijoihin, ja kaikilla halu tehdä yhteistyötä jonkinlaisen tapahtuman merkeissä. Yksi järjestö ehdottanut sitsejä, mutta tästä ei vielä tarkempaa tietoa, esimerkiksi paikasta, teemasta jne. Selvitetään asiaa. Kysellään lisää sitseistä, ja muiden järjestöjen innosta esim. Kuppala- tai muihin bileisiin.

12.4. Suursitsit

Käsitelty talousasioissa kohdassa 5.2. Odotetaan lippujensaannin varmistumista.

13. Alumnit

Alumnit ovat mukana yhteistyötapahtumassa YKA:n kanssa. Todetaan, että alumnit innokkaita tekemään yhteistyötä jatkossakin.

Alumnitoimijat ovat myös halunneet, että lisättäisiin opiskelijoiden tietoisuutta (erityisesti juuri valmistuneiden) kyseisestä alumnijärjestöstä. Pohditaan, mitä tällaiset toimet voisivat olla, ehkäpä esimerkiksi mainostusta ja yhteistapahtumia. Tapahtuma tulossa, ei vielä muita käytännön toimia asian suhteen.

14. Muut asiat

14.1. Hallituksen virkistäytyminen

Pohditaan, miten virkistäydyttäisiin. Ehdotuksina muun muassa pakohuonepeli, hohtominigolf tai keilaaminen. Sovitaan, että kartoitetaan mitä maksavat ja päätetään sitten. Tehdään ajankohdasta Doodle.

14.2. Kulkuluvat Uudelle ja Kuppalaan

Uudelle kulkuluvat haettu, saatu ja koulutukset käyty. Kuppalaan tulossa omat koulutukset, kun se taas avataan käyttöön.

14.3. Stigman jäsenlomakkeen muutokset

Paikka jäsennumerolle ja uusi jäsenvuosi lisätään lomakkeelle.

15. Seuraava kokous

Doodletetaan. Pitää myös jatkossa päättää, aiotaanko pitää kokoukset vain lähikokouksena vai hybridinä (lähikokous etämahdollisuudella). Poikkeus, joka sallii etäkokoukset, on voimassa ainakin vielä vuoden alkupuoliskon.

16. Kokouksen päättäminen

Päätetään kokous ajassa 19.48.